**ANEXA LA HCL NR. ………/………………**

**Modificarea şi completarea Regulamentului pentru organizarea şi executarea serviciului public de transport persoane în regim de taxi pe teritoriul Municipiului Timişoara, aprobat prin HCLMT nr. 101/24.03.2009, modificat prin HCLMT nr. 226/23.11.2012, HCLMT nr. 24/23.01.2015 şi HCLMT nr. 45/02.02.2016.**

**ART. 43**

**(1)** Cesionarea parţială sau totală, după caz, a unui/unor contract/contracte de atribuire a gestiunii serviciului de transport taxi de către titularul/titularii acestora unuia sau mai multor transportatori nu este admisă decât dacă are loc una dintre următoarele operaţiuni:

a) titularii contractelor de atribuire a gestiunii delegate au fuzionat, dând naştere unui nou transportator;

b) titularul contractului de atribuire a gestiunii s-a divizat, dând naştere unor noi transportatori;

c) titularul contractului de atribuire a gestiunii renunţă la una sau mai multe autorizaţii taxi în favoarea unor angajaţi ai acestuia care dovedesc că au dobândit calitatea de transportator autorizat în regim de taxi, dând naştere astfel unuia sau mai multor transportatori, după caz;

d) titularul contractului de atribuire a gestiunii este o persoană fizică autorizată sau o asociaţie familială autorizată care se transformă într-o persoană juridică, dând naştere unui nou transportator.

**(2)** Ca urmare a înfiinţării noilor transportatori în urma uneia dintre operaţiunile prevăzute la alin. (1), autoritatea de autorizare, la cererea transportatorilor iniţiali, va comasa sau distribui corespunzător autorizaţiile taxi între transportatorii iniţiali şi transportatorii nou-înfiinţaţi, după caz, în raport cu numărul autovehiculelor care au fost preluate sau cedate între titularii contractelor şi transportatorii nou-înfiinţaţi.

**(3)** Comasarea sau distribuirea autorizaţiilor taxi sau a copiilor conforme, în cazurile prevăzute mai sus se realizează, astfel:

**A. B.**

**i.** Transportatorul va depune proiectul de fuziune/divizare publicat în Monitorul Oficial al României, Partea IV-a, conform prevederilor Legii nr. 31/1990 privind societăţile comerciale, din care să reiasă autovehiculele taxi cedate, identificate prin număr de înmatriculare şi număr de identificare. Autorizarea noului/noilor transportator/transportatori rezultat/rezultaţi se face pe baza documentelor prevăzute în Legea nr. 38/2003 privind transportul în regim de taxi şi în regim de închiriere

**ii.** Ca urmare a **divizării sau fuzionării**, autorizaţiile taxi emise de autoritatea de autorizare se împart sau se comasează, după caz, noilor operatori economici rezultaţi, care au obţinut autorizare de transport în condiţiile prezentei legi.

**iii.** Numărul autorizaţiilor taxi se împarte în cazul divizării sau se comaseaza în cazul fuzionării, în raport de numărul de autovehicule cedate conform prevederilor contractului de divizare, respectiv preluate conform contractului de fuzionare.

**iv.** Pe baza autorizaţiilor taxi, deţinute ca urmare a divizării sau fuzionării, contractele de atribuire a gestiunii delegate, initiale, vor fi cesionate corespunzator noilor operatori prevazuţi la alin. (1), cu respectarea prevederilor alin. (2).

**v.** În cazul în care concomitent cu divizarea sau fuzionarea se procedeaza la înlocuirea autovehiculelor taxi se vor respecta prevederile capitolului IV - Înlocuirea unui autovehicul din prezentul regulament.

**C.**

**i.** În cazul în care titularul contractului de atribuire a gestiunii **renunţă la una sau mai multe autorizaţii taxi, în favoarea unuia sau mai multor angajaţi ai acestuia**, care dovedesc că au dobândit calitatea de transportator autorizat în regim de taxi, dând naştere astfel unuia sau mai multor transportatori, după caz, pentru distribuirea autorizaţiilor taxi se va depune o documentaţie ce trebuie să conţină:

-declaraţie autentificată de un notar public, în original, din care să rezulte numărul autorizaţiei taxi la care renunţă transportatorul autorizat, angajatul căruia i se cedează autorizaţia şi identificarea autovehiculului pentru care s-a atribuit autorizaţia taxi (se va specifica obligatoriu numărul de înmatriculare şi numărul de identificare);

-copia contractului de muncă al angajatului în favoarea căruia transportatorul autorizat cedează autorizaţia taxi, din care să reiasă că este angajat în cadrul societăţii respective, înregistrat la ITM, respectiv extras REVISAL;

- certificatul de înregistrare al noului transportator înfiinţat şi certificatul constatator eliberate de către Oficiul Registrului Comerţului, din care să reiasă că angajatul în favoarea căruia se cedează autorizaţia este persoana fizică autorizată (transportator = cod CAEN 4932).

-autorizaţia/autorizaţiile taxi cedată, în original;

- copie a autorizaţiei de transport;

- copia certificatului de înmatriculare şi cărţii de identitate a autovehicululuidin care să rezulte că acesta este deţinut de către transportatorul autorizat respectiv, în proprietate sau în temeiul unui contract de leasing;

- copie după certificatul de agreare emis de Registrul Auto Român (R. A. R.) numai pentru autovehiculul utilizat în transportul în regim de taxi, cu viza anuală valabilă;

- declaraţia pe propria răspundere privind criteriile de departajare prevăzute la art.14^2 alin. (6) din Legea 38/2003, pe care autovehiculul respectiv le îndeplineşte.

- declaraţia pe propria răspundere privind modul în care este asigurată dispecerizarea şi la ce dispecerat taxi este arondat transportatorul autorizat, în cazul transportului de persoane în regim de taxi.

**ii.** Autorizarea noului transportator rezultat se face pe baza documentelor prevăzute în Legea nr. 38/2003 privind transportul în regim de taxi şi în regim de închiriere.

**D.**

**i.** În cazul în care **titularul contractului de atribuire a gestiunii este o persoană fizică autorizată sau o asociaţie familială autorizată care se transformă într-o persoană juridică**, dând naştere unui nou transportator, autorizaţiei taxi se va distribui noului transportator înfiinţat - persoană juridică conform prevederilor Legii nr. 31/1990 privind societatile comerciale, numai în cazul în care transportatorul autorizat persoană fizică este asociat unic sau membrii întreprindere familială sunt asociaţi (transportator = cod CAEN 4932);

**ii.** Noul transportator – persoană juridică va fi autorizat pe baza documentelor prevăzute în Legea nr. 38/2003 privind transportul în regim de taxi şi în regim de închiriere.

**iii.** În vederea efectuării distribuirii autorizaţiei taxi, noul transportator autorizat –persoană juridică va depune următoarele documente:

-declaraţie autentificată de un notar public, în original, din care să rezulte numărul autorizaţiei taxi care se distribuie la noul transportator – persoană juridică şi identificarea autovehiculului pentru care s-a atribuit autorizaţia taxi (se va specifica obligatoriu numărul de înmatriculare şi numărul de identificare);

-contractul de atribuire în gestiune delegată, în original;

- autorizaţia de transport şi autorizaţia taxi cedată, în original;

- copie a autorizaţiei de transport a noului transportator înfiinţat;

- copia certificatului de înmatriculare şi cărţii de identitate a autovehiculului din care să rezulte că acesta este deţinut de către transportatorul autorizat nou înfiinţat, în proprietate sau în temeiul unui contract de leasing;

- copie după certificatul de agreare emis de Registrul Auto Român (R. A. R.) pentru autovehiculul utilizat în transportul în regim de taxi, cu viza anuală valabilă, din care să reiasă că proprietarul este noul transportatorul autorizat nou înfiinţat;

- furnizare informaţii a societăţii nou înfiinţate - eliberat de Oficiul Naţional al Registrului Comerţului de pe lângă Tribunalul Timiş;

- acordul societăţii de leasing în cazul în care autovehiculele cedate sunt deţinute în temeiul unui contract de leasing;

- declaraţia pe propria răspundere privind criteriile de departajare prevăzute la art.14^2 alin. (6) din Legea 38/2003, pe care autovehiculul respectiv le îndeplineşte;

- declaraţia pe propria răspundere privind modul în care este asigurată dispecerizarea şi la ce dispecerat taxi este arondat transportatorul autorizat, în cazul transportului de persoane în regim de taxi.

- certificatul de atestare fiscală din care să rezulte că noul transportator autorizat nu are datorii la bugetul de stat şi la bugetul local.

**(4)** Pe baza autorizaţiilor taxi obţinute de fiecare transportator ca urmare a aplicării prevederilor de mai sus, contractele iniţiale de atribuire a gestiunii vor fi atribuite corespunzător de autoritatea de autorizare, transportatorilor rezultaţi în urma derulării operaţiunilor prevăzute la alin. (3), în interiorul aceluiaşi termen de valabilitate a contractului/contractelor iniţial/iniţiale.

**(5)** Eliberarea autorizaţiilor va avea loc numai dacă se face dovada achitării taxei pentru modificarea acestora conform hotarârilor aprobate de Consiliul Local al municipiului Timişoara.

**(6)** Contravenţiile şi infracţiunile se vor sancţiona conform articolelor precizate de Legea nr. 38/2003 privind transportul în regim de taxi, modificată şi completată, şi prezentul regulament adoptat prin hotărârea Consiliului Local a municipiului Timişoara, de către reprezentanţii Direcţiei Generale D.P.P.R.U., agenţii Poliţiei Locale Timişoara şi agenţi ai Poliţiei Rutiere, precum şi de alte persoane precizate de Legea nr. 38/2003.

**(7)** O autorizaţie taxi care a fost suspendată nu poate fi supusă procedurii de cesionare.